ཱིཤྭརཤྲཱིམཧཱ
བྷཱུམིཔཱཎྜབཾཀྵཏྲཁཉྫེནཔྲཤྣབིཧརཏིསྶ༎ ༎
༅། །གཞུང་རྡོ་རྗེའི་ཚིག་རྐང་གི་འགྲེལ་
པ་རྣལ་འབྱོར་དབང་ཕྱུག་དཔལ་ས་སྐྱ་
པ་ཆེན་པོ་ལ་ཁམས་པ་སྒ་ཐེང་གིས་
ཞུས་པ་བཞུགས་སོ།།
ས་ཆེན་ཀུན་དགའ་སྙིང་པོ།
236

༄༅། །ཨོཾ་སྭ་སྟི་སིདྡྷ། གཞུང་རྡོ་རྗེའི་ཚིག་རྐང་གི་འགྲེལ་པ། རྣལ་འབྱོར་་
དབང་ཕྱུག་དཔལ་ས་སྐྱ་པ་ཆེན་པོ་ལ་ཁམས་པ་སྒ་ཐེང་གིས་ཞུས་པ། རྗེ་བཙུན་བླ་མ་་་་་་
དམ་པའི་ཞབས་ལ་གུས་པས་ཕྱག་འཚལ་ཞིང་སྐྱབས་སུ་མཆིའོ། །བདག་སོགས་སེམས་་
ཅན་ཐམས་ཅད་ཐུགས་བརྩེ་བ་ཆེན་པོས་རྗེས་སུ་བཟུང་སྟེ་བྱིན་གྱིས་བརླབ་ཏུ་གསོལ།
སློབ་དཔོན་བིརླ་པས་རྩ་བ་རྡོ་རྗེའི་ཚིག་རྐང་རྣམ་པར་བཀོད་པ་འདི་ལ་གཞུང་ཚོམ་བུ་་་་
བཅད་པ་དང༌། དོན་གྱི་འབྲེལ་བརྩི་བ་གཉིས་གལ་ཆེ་སྟེ། དེ་ལ་དང་པོ་ལྟར་ན་
གཉིས་ཏེ། བླ་མ་དམ་པའི་ཞབས་ལ་ཕྱག་འཚལ་ཞིང་ལམ་འབྲས་བཤད་པར་དམ་་་་་་
བཅའ་བ་དང༌། གཞུང་གི་དོན་ནོ། །
དང་པོའི་ཡན་ལག་གི་དོན་ནི། བླ་མ་དམ་པ་ཞེས་པ་ལ་སོགས་པ་བཀའ་དྲིན་་་་་་་
རྗེས་སུ་གནང་བ་བཞི་དང་ལྡན་པས་བླ་མ་བཞིའོ། །བླ་མ་བཞིར་རྒྱུ་མཚན་གང་ལས་་་་་
མིང་འདོགས་ཞེ་ན། དབང་བཞིའི་སྒོ་ནས་སོ། །དེ་ཡང་ཕྱི་སྒྲོ་འདོགས་ཡོངས་སུ་་་་
གཅོད་པར་བྱེད་པའི་བླ་མ་རྡོ་རྗེ་སློབ་དཔོན། ནང་རང་བྱུང་གི་ཡེ་ཤེས་སྟོན་པར་བྱེད་་་་་་་
པའི༑ གསང་བ་ལྷན་ཅིག་སྐྱེས་པའི་ཡེ་ཤེས་སྟོན་པར་བྱེད་པའི། མཐར་ཐུག་དེ་ཁོ་ན་་
ཉིད་དུ་ཆོས་ཐམས་ཅད་ཤིན་ཏུ་རྣམ་པར་དག་པའི་དེ་ཁོ་ན་ཉིད་སྟོན་པར་བྱེད་པའི་བླ་མ་རྡོ་་་
རྗེ་སློབ་དཔོན་ཏེ། དེ་ཡང་ཐ་མལ་པའི་དུས་སུ་སྦྱང་གཞི་ལུས་དང་ངག་དང་ཡིད་དང་་་་་་
གསུམ་ཆར་ལ་ཁྱབ་ཅིང་དབང་བྱེད་པའི་རླུང་དང་བཞི་ཡོད་པས། དེ་སྦྱོང་བར་བྱེདཔའི་་་
གཉེན་པོར་བླ་མ་རྡོ་རྗེ་སློབ་དཔོན་བཞིའི་བཀའ་དྲིན་གྱིས་དབང་བཞི་བསྐུར་ལམ་བཞི་་་་
བསྟན་ནས་ལྟ་ཉམས་བཞི་འབྱུང་བ་ལས། དང་པོ་ནི། ལམ་བསྟན་པའི་སྒོ་ནས་མིང་་་
བཏགས་ལ། ལྷག་མ་གསུམ་ལམ་ཉམས་སུ་བླང་བ་ལ་སོགས་པ་སྟོན་ཀྱང་ལྟ་ཉམས་་་་་་་
གསུམ་སྐྱེ་བའི་ངོས་ནས་མིང་བཏགས། དེ་ཡང་ཕྱི་སྒྲོ་འདོགས་ཡོངས་སུ་གཅོད་པར་བྱེད་
པའི་བླ་མ་རྡོ་རྗེ་སློབ་དཔོན་གྱི་བཀའ་དྲིན་གྱིས་ལུས་ལ་བུམ་པའི་དབང་བསྐུར་ནས།
ལུས་ཉིད་སྤྲུལ་པའི་སྐུར་སྟོན་པར་བྱེད་པའི་བསྐྱེད་པའི་རིམ་པ་ཕྱི་དབྱིབས་ཀྱི་ལམ་སྟོན་་་་
པར་བྱེད་པས་ན་དེ་སྐད་ཅེས་བྱ་སྟེ། ཕྱི་སྒྲོ་འདོགས་གཅོད་པར་ཞེས་བྱ་བ་ནི་ཕྱི་ལུས་ལ་་་
རྟེན་གཞལ་ཡས་ཁང་དང་རྩ་རྣམས་བརྟེན་པ་ལྷ་བརྒྱ་ལྔ་བཅུ་རྩ་བདུན་གྱི་ཕྱི་བསྐྱེད་རིམ་གྱི་་
237

དབྱིབས་སྟོན་པའོ། །སྒྲོ་འདོགས་གཅོད་པ་ནི་བསྐྱེད་རིམ་དེའི་ཆ་ལག་བཟླས་པ་དང་་་་་
གཏོར་མ་དང་སྦྱིན་བསྲེག་ལ་སོགས་པ་སྤྲོས་པའི་སྒྲོ་འདོགས་གཅོད་ནས་སྟོན་པའོ། །
ནང་རང་བྱུང་གི་ཡེ་ཤེས་སྟོན་པར་བྱེད་པའི་བླ་མ་རྡོ་རྗེ་སློབ་དཔོན་གྱི་བཀའ་དྲིན་གྱིས་ངག་་
ལ་གསང་བའི་དབང་བསྐུར་ནས་ངག་ཉིད་ལོངས་སྤྱོད་རྫོགས་པའི་སྐུར་སྟོན་པར་བྱེད་པའི་་
བདག་བྱིན་གྱིས་བརླབ་པའི་ཙཎྜཱ་ལཱིའི་ལམ་བསྟན་པ་དེ་རང་གིས་ཉམས་སུ་བླངས་པས་ལྟ་་་
བ་རང་བྱུང་གི་ཡེ་ཤེས་བཞི་སྐྱེ་བས་ན་བླ་མ་དེ་ལ་དེ་སྐད་ཅེས་བྱའོ། །དེ་ལ་ནང་ནི་རྩའི་་་
ནང་ན་གནས་པའི་ཡི་གེ་ཡིན་ལ། རང་བྱུང་ནི་ཡུལ་རྐྱེན་ལ་མ་ལྟོས་པའོ། །ངག་ནི་ཡི་་
གེ་ཡིན་ལ་དེ་ཡང་མགྲིན་པའི་ཕྱོགས་བཞི་ན་ཡ་ར་ལ་ཝ་བཞི། དེའི་ཕྱི་རོལ་ན་ཨཱ་་་་་
བཅུ་དྲུག་ཡོད་པ་ལ་སོགས་པའོ། །དེ་ལྟ་བུའི་ཡི་གེ་དེ་ལ་དེ་དག་པར་བྱེད་པའི་གསང་་་་་་
བའི་དབང་བསྐུར་ནས་ངག་ཡི་གེ་དེ་ཉིད་ལས། གསུང་ཐམས་ཅད་པ་ལོངས་སྐུ་འབྱུང་་་་་
བར་བྱེད་པའི་ཐབས་ཙཎྜཱ་ལཱིའི་ལམ་སྟོན་པའོ། །གསང་བ་ལྷན་ཅིག་སྐྱེས་པའི་ཡེ་ཤེས་་་་
སྟོན་པར་བྱེད་པའི་བླ་མ་རྡོ་རྗེ་སློབ་དཔོན་གྱི་བཀའ་དྲིན་གྱིས་སེམས་ལ་ཤེས་རབ་ཡེ་ཤེས་་་
ཀྱི་དབང་བསྐུར་ནས་སེམས་ཉིད་ཆོས་ཀྱི་སྐུར་སྟོན་པར་བྱེད་པའི་དཀྱིལ་འཁོར་འཁོར་ལོའི་
ལམ་བསྟན་ནས་དེ་ཉམས་སུ་བླངས་པ་ལས། ཉམས་ལྟ་བ་ལྷན་ཅིག་སྐྱེས་པའི་ཡེ་ཤེས་་་
ཡས་འབབ་པ༵འི་དགའ་བ་བཞི་སྐྱེ་བས་ན་བླ་མ་དེ་ལ་དེ་སྐད་ཅེས་མིང་བཏགས་སོ། །དེ་་
ལ་གསང་བ་ནི་རྩ་དང་ཡི་གེའི་ནང་ན་གནས་པའི་བྱང་ཆུབ་ཀྱི་སེམས་ཡིན་ལ། ལྷན་ཅིག་
སྐྱེས་པའི་ཡེ་ཤེས་ནི་ཡས་འབ༵བ་པའི་དགའ་བ་བཞི། སེམས་ནི་རྟེན་ཐིག་ལེ་དེ་ལ་ཤེས་་
རབ་ཡེ་ཤེས་ཀྱི་དབང་བསྐུར་ནས་དེ་ཉིད་ཐུགས་ཐམས་ཅད་པ་ཆོས་ཀྱི་སྐུར་སྒྱུར་བར་བྱེད་་་
པའི་ཐབས་དཀྱིལ་འཁོར་འཁོར་ལོའི་ཐབས་ཀྱི་ལམ་བསྟན་པའོ། །དེས་ལྟ་ཉམས་སྐྱེ་
བས་ན་དེ་སྐད་ཅེས་བྱའོ། །མཐར་ཐུག་དེ་ཁོ་ན་ཉིད་དུ་ཆོས་ཐམས་ཅད་ཤིན་ཏུ་རྣམ་པར་་
དག་པའི་དེ་ཁོ་ན་ཉིད་སྟོན་པར་བྱེད་པའི་བླ་མ་རྡོ་རྗེ་སློབ་དཔོན་གྱི་བཀའ་དྲིན་གྱིས་ལུས་་་་་
ངག་ཡིད་གསུམ་ཆར་ལ་ཁྱབ་པའི་རླུང་ལ་དབང་བཞི་པ་བསྐུར་ནས་རླུང་ངོ་བོ་ཉིད་ཀྱི་སྐུར་་་
སྟོན་པར་བྱེད་པའི་ལམ་རྡོ་རྗེའི་རྦ་རླབས་བསྟན་ནས་དེ་ཉམས་སུ་བླངས་པ་ལས་ཉམས་ལྟ་་
བ་ཤིན་ཏུ་རྣམ་པར་དག་པའི་དེ་ཁོ་ན་ཉིད་མས་བརྟན་པའི་དགའ་བ་བཞི་སྐྱེ་བས་ན་དེ་ལ་་་་་
238

དེ་སྐད་ཅེས་བྱའོ། །དམ་པ་ཞེས་པ་ནི། སློབ་དཔོན་བིརླ་པའི་བླ་མ་ནི་སྤྲུལ་པའི་སྐུ་ཡེ་་
ཤེས་ཀྱི་མཁའ་འགྲོ་མ་བཅོ་ལྔ་སྐུ་བཞི་ཐ་མི་དད་པའི་ངོ་བོ་ཡིན་ལ། ཕྱི་རབས་ཀྱི་རྣལ་་་་
འབྱོར་པ་རྣམས་ལ་སོ་སོ་སྐྱེ་བོའི་བླ་མ་དེ་དྲུག་པ་རྡོ་རྗེ་འཆང་དང་ཁྱད་པར་མེད་པས་སོ། །
དེའང་ཕྱི་དབྱིབས་ནང་སྔགས་གསང་བ་དབང་མཐར་ཐུག་དེ་ཁོ་ན་ཉིད་ཀྱི་བླ་མ་བཞི་རིམ་་་་
པ་ལྟར་སྤྲུལ་སྐུ་ལོངས་སྐུ་ཆོས་སྐུ་ངོ་བོ་ཉིད་ཀྱི་སྐུ་དང་ཐ་མི་དད་པས་དམ་པ་གསུང༌།
ཞབས་ནི་བླ་མ་ལས་དམན་པ་ཞབས་ཡིན་ཡང་བདག་གིས་དེ་ལ་བཏུད་ན་ཉེས་པས་མ་་་་་་་
གོས་ཤིང་ལམ་དང་འབྲས་བུའི་ཡོན་ཏན་ཐམས་ཅད་སྐྱེད་པར་བྱེད་པ་སྟེ། དེས་ན་་་་་
ཞབས་པད་ཅེས་བྱའོ། །དེ་བས་ན་དྭངས་པའི་དད་པ་ཁྱད་པར་ཅན་གྱིས་ཀུན་ནས་་་་་་
བསླང་ནས་ལུས་ངག་ཡིད་གསུམ་གྱིས་འདུད་པའོ། །ལམ་འབྲས་བཤད་པར་དམ་་་་་་་
བཅའ་བ་ནི། ལམ་འབྲས་གསུང་མདོ་བྲི་བར་བྱ་ཞེས་པ་སྟེ། དེ་ལ་ལམ་ནི་འཇིག་རྟེན་
པ་དང་འཇིག་རྟེན་ལས་འདས་པའི་ལམ་གཉིས། འཁོར་ལོ་འཆམས་པ་དང་བསྐོར་བའི་་
ལམ་གཉིས། དྲོད་དང་རྟགས་ཀྱིས་བསྡུས་པའི་ལམ་གཉིས། ཡེ་ཤེས་འཇུག་ལྡོག་
དང་རྣམ་ཤེས་འཇུག་ལྡོག་གིས་བསྡུས་པའི་ལམ་གཉིས། ལྟ་བས་བསྡུས་པ་དང་གྲུབ་
མཐས་བསྡུས་པ་གཉིས་ཏེ་རྣམ་གྲངས་ཀྱི་ཚུལ་གྱིས་བཅུའོ། །དེ་ལ་དང་པོ་ལོ་ཀའི་ལམ་་་
ནི་ལམ་ལྔ་ལས་ཚོགས་སྦྱོར་གཉིས། ཆོས་སུམ་ཅུ་རྩ་བདུན་ལས་བཅུ་གཉིས། རྟེ་་་་་
འབྲེལ་ནི་ཕྱི་ནང་གསང་བ་གསུམ་གྱིས་བསྡུས་ལ། ལམ་གཉིས་ཀྱིས་བསྡུས་པ་སྟེ།
དེ་ལ་སྤང་བྱ་སྲིད་པའི་སྡུག་བསྔལ་དང་ཚོར་བ་དྲག་པོ་འགག་པར་མི་ནུས་པའོ། །གཉིས་
པ་འདས་པའི་ལམ་ནི། སྤང་བྱ་སྲིད་པའི་སྡུག་བསྔལ་དང་ཚོར་བ་དྲག་པོ་སྐྱེད་པར་མི་་་་་
ནུས་པའོ། ལམ་ལྟར་ན་མཐོང་སྒོམ་མཐར་ཕྱིན་གསུམ་གྱིས་བསྡུས་པ། བྱང་ཆུབ་ཀྱི་་་
ཕྱོགས་ལྟར་ན་ཉི་ཤུ་རྩ་ལྔས་བསྡུས་པ། རྟེན་འབྲེལ་གཉིས་ཀྱིས་བསྡུས་པ་དཀྱིལ་འཁོར་
བཞི་མངོན་དུ་གྱུར་པའོ། །འཁོར་ལོ་འཆམས་པ་ནི། ལོ་ཀ་བའི་ལམ་ལ་རྩ་ཡི་གེ་་་་་་
ཁམས་བྱང་ཆུབ་ཀྱི་སེམས་སྙིང་པོ་ཡེ་ཤེས་རླུང་གསུམ་གྱི་རྟེན་འབྲེལ་རེས་འགྲིག་རེས་མི་་་་
འགྲིག་སྟེ། དཔེར་ན་ཤིང་མཁན་མཁས་པས་ཤིང་ངོ་བཞོན་པ་ལ་ལག་ཆ་རྣོ་བས་ཤིང་་་་་་
རྟའི་འཁོར་ལོ་སྒྲིག་པ་དང་འདྲ་སྟེ་རེས་འགྲིག་རེས་མི་འགྲིག་པའོ། །འཁོར་ལོ་བསྐོར་་་་་
239

བ་ནི། འཇིག་རྟེན་ལས་འདས་པའི་ལམ་སྟེ་དེ་ལ་རྩ་ཡི་གེ་ཁམས་བདུད་རྩི་རླུང་གི་རྟེན་་་
འབྲེལ་རྒྱུན་མི་འཆད་པར་འགྲིག་སྟེ་དེའང་ས་ཚོམ་བུ་བཞི་ལས་རྩ་དང་ཡི་གེ་དང་བདུད་རྩི་་
དང་རླུང་གི་རྟེན་འབྲེལ་རྒྱུན་མི་འཆད་པར་འགྲིག་པས་ཏེ། དཔེར་ན་ཤིང་རྟའི་འཁོར་ལོ་་
ལེགས་པར་བཅས་ནས་གར་འདོད་པའི་སར་ཁྲིད་པས་རྒྱུན་མི་འཆད་པར་འཁོར་བ་དང་་་་་
འདྲའོ༑ །དྲོད་ཀྱིས་བསྡུས་པ་ནི། ལོ་ཀའི་ལམ་དྲོད་ཀྱིས་བསྡུས་པ་སྟེ། དེའང་ཚེ་་་་
འབྲིང་གསུམ་གྱིས་ཁམས་འདུས་པ་གསུམ་རིམ་གྱིས་བགྲོད། ལམ་ཚོགས་སྦྱོར་གཉིས་་་
ལས་སྦྱོར་ལམ་བཞི་དྲོད་ཀྱིས་བགྲོད་ཀྱིས།
གསུམ་པོ་དེའི་ལྡོག་པ་ལ་བརྩིའོ། །
རྟགས་ཀྱིས་བསྡུས་པའི་ལམ་ནི། འདས་པའི་ལམ་སྟེ་ཕྱི་རྟགས་ཐིག་ལེ་ནང་རྟགས་རླུང་་
དེ་ཁོ་ན་ཉིད་ཀྱི་རྟགས་སེམས་ལ་འཆར་ཏེ། དེའང་རྟགས་གསུམ་ཕྲག་གཅིག་གིས་་་་་་
མཐོང་ལམ། བཅུ་གཅིག་གིས་སྒོམ་ལམ། འགྲོས་བཞི་ཐིམ་པས་མཐར་ཕྱིན་པའི་་་་་
ལམ་མོ། །ཡེ་ཤེས་འཇུག་ལྡོག་ནི། འཇིག་རྟེན་པའི་ལམ་དུ་ཡེ་ཤེས་སྐྱེ་ཡང་རྟོག་པས་་
དབང་བྱས་པས་དེ་མ་ཐག་ཏུ་ལྡོག་པས་ན་ཕན་ཡོན་ཆུང་སྟེ་སྤྲིན་གསེབ་ཀྱི་ཉི་མ་དང་འདྲའོ། །
རྣམ་རྟོག་འཇུག་ལྡོག་ནི། འདས་པའི་ལམ་སྟེ་དེར་རྣམ་པར་རྟོག་པ་སྐྱེ་ཡང་ཡེ་ཤེས་ཀྱིས་་
དབང་བྱས་པས་དེ་མ་ཐག་ཏུ་ལྡོག་སྟེ་རྒྱ་མཚོའི་རླབས་དང་འདྲའོ། །ལྟ་བས་བསྡུས་པ་ནི།
ལོ་ཀ་པའི་ལམ་སྟེ་ཉམས་ཅི་སྐྱེས་ལྟ་བར་འདོགས་པས་སོ། །གྲུབ་མཐས་བསྡུས་པ་ནི།
འདས་པའི་ལམ་སྟེ་དེའང་ས་ཚོམ་བུ་བཞིས་གྲུབ་མཐའ་བཞི་སྙོགས་པས་སོ། །འབྲས་བུ་
ནི་ཚུལ་གསུམ་སྟེ། བདག་ཉིད་ལ་རྟེན་འབྲེལ་འགྲིག་ཅིང་ཚོགས་རྫོགས་པའི་ཆེ་བ་སྐུ་ལྔ་
སྟེ༑ དེའང་རྟེན་འབྲེལ་འགྲིག་ལུགས་ནི་རྒྱུ་ལ་གནས་པ་བཞི་ལ་དབང་བཞི་བསྐུར་ལམ་་
བཞི་བསྒོམས་པ་ལས་ལྟ་ཉམས་བཞི་འབྱུང་བའོ། །དེས་གྲུབ་མཐའ་བཞི་སྙོགས་པ་ལས་
འགྲོས་བཞི་ཐིམ་པའི་རྟེན་འབྲེལ་འགྲིག །དེ་ལས་རྟེན་གནས་གྱུར་གྱི་སྐུ་བཞི་བརྟེན་པ་་་
གནས་གྱུར་དང་ལྔ་འབྱུང་བའི་རྟེན་འབྲེལ་འགྲིག་པའོ། །གཞན་དོན་གྱི་ཆེ་བ་ལོང་བ་ལ་་
སོགས་པ་རྣམས་ཀྱིས་མིག་ཐོབ་པ་ལ་སོགས་པ་དང་སེམས་ཅན་དམྱལ་བ་རྒྱུན་ཆད་པ་ལ་་་་
སོགས་པའོ། །བདག་གཞན་གཉིས་ཀའི་ཆེ་བ་འཁོར་ཚོམ་བུ་གཅིག་དང་བས་ནས་་་་་་
སངས་རྒྱས་པའོ། །དེ་བས་ན་ལམ་འབྲས་བུ་དང་བཅས་པའི་གདམས་ངག་ཅེས་བྱ་སྟེ་རྒྱུ་
240

ལ་གནས་པ་བཞི་ལ་འབྲས་བུ་སྐུ་བཞི་ལྷུན་གྲུབ་ཏུ་གནས་པ་སྟེ་གསེར་འགྱུར་གྱི་ཤེས་རྩིས་་་་་
པའི་གང་ཟག་ལ་ལྕགས་སྲང་སྟོང་པོ་ཉིད་གསེར་སྲང་སྟོང་དུ་སྒྱུར་བ་དང་འདྲའོ་གསུང་ངོ་། །
ནང་དུ་རྩ་ཡི་གེའི་གནས་སུ་རླུང་སེམས་འདུས་པའི་རྟེན་འབྲེལ་གཅིག་ཤེས་པས་ཕྱི་རོལ་དུ་
ཤ་ཟ་དང་སྲིན་པོས་རྡེག་པ་ལ་སོགས་པ་མང་པོ་ཤེས་པས་ན་གཅིག་ཤེས་པས་མང་པོ་ཤེས་་
པའི་གདམས་ངག་ཅེས་ཀྱང་བྱ། ལུས་ལ་ན་ཚ་དང་ཐིག་ལེ་འཛག་པ་དང་ཉོན་མོངས་པ་་་
སྐྱེ་བ་ལ་སོགས་པ་རྣམས་མ་ཤེས་ན་སྐྱོན་ཡིན་པ་ལ་ཏིང་ངེ་འཛིན་དུ་ཤེས་པས་ཡོན་ཏན་་་་་་
ཡིན་པས་ན་སྐྱོན་ཡོན་ཏན་དུ་སློང་བའི་གདམས་ངག་ཅེས་བྱའོ། །སྲིན་པོ་དང་ཤ་ཟ་དང་་
འཇིགས་ཤིང་ཉམ་ང་བ་རྣམས་མ་ཤེས་ན་བར་ཆད་ཡིན་པ་ལ་ཏིང་ངེ་འཛིན་དུ་ཤེས་ཤིང་་་་་་
དངོས་གྲུབ་ཏུ་རིག་པས་བར་ཆད་དངོས་གྲུབ་ཏུ་ལེན་པའི་གདམས་ངག་ཅེས་བྱའོ། །
བདག་ཉིད་ཀྱི་རྩ་ཡི་གེ་བདུད་རྩི་རླུང་རྣམས་སྐུ་བཞིར་གྱུར་པས་ན་གསེར་འགྱུར་གྱི་རྩི་ལྟ་་་་་
བུའི་གདམས་ཅེས་བྱའོ། །གསུང་མདོ་ཞེས་པ་ནི། ཚིག་མདོར་བསྡུས་ལ་དོན་རྒྱས་་་་་
པར་བསྟན་པའོ། །ཡང་ན་མདོ་སྡེ་དང་རྒྱུད་སྡེ་རྣམས་སུ་གསུང་པ་འཐོར་ནས་ཡོད་པ་དེ་་་
འདིར་གང་ཟག་གཅིག་གི་ཆ་རྐྱེན་དུ་མདོར་བསྡུས་ནས་སྟོན་པས་དེ་སྐད་ཅེས་བྱའོ། །
གཞུང་ཆེ་བ་གཅིག་པས་འདི་ཚིག་རྐང་སྟེ་གོ་དཀའ་བས་ན་རྡོ་རྗེའི་ཚིག་རྐང་ཞེས་བྱའོ། །
སྡེ་སྣོད་གསུམ་གྱི་དེ་ཉིད་ཅེས་ཀྱང་བྱ། དགོས་འདོད་ཐམས་ཅད་འབྱུང་བས་ཡིད་བཞིན་་
གྱི་ནོར་བུ་རིཎ་པོ་ཆེ་ལྟ་བུ་ཞེས་ཀྱང་བྱ་སྟེ་དེ་ལྟ་བུ་བྲི་བར་བྱ་ཞེས་པའི་དོན་ཏོ།།
༈ ད་ནི་གཞུང་གི་དོན་ལ་གཞུང་ཚོམ་བུ་བཅད་པ་དང༌། དོན་གྱི་འབྲེལ་བརྩི་་་་
བ་གཉིས་གལ་ཆེ་སྟེ།
དེའང་དང་པོ་ནི། གཞུང་འདི་ནས་འདིའི་བར་གྱིས་འདི་སྟོན་་་་་
ཞེས་པའོ། །གཉིས་པ་ནི། ཁ་ཟས་དང་ལུས་ཀྱི་འདུག་སྟངས་དང་བོགས་འབྱིན་པ་ལ་་
སོགས་པའོ་ཞེས་གསུང་སྟེ། དོན་ལ་དོན་འདི་ནས་འདིར་འབྲེལ་ཅེས་སྟོན་པའོ། །དེ་་་
ལ་དང་པོ་གཞུང་ཚོམ་བུ་བཅད་ན་ལམ་དང་འབྲས་བུའོ། །དང་པོ་ནི། སེམས་ཅན་ལ་་
ཞེས་པ་ནས་ཕྱི་དང་ནང་གི་འགྲོས་བཞི་ཐིམ་པ་ཞེས་པ་ཚིག་རྐང་བཞི་མ་གཏོགས་པས་་་་
བསྟན་ལ། གཉིས་པ་ནི། ཚིག་དུམ་བུ་བཞི་པོ་དེ་ཉིད་ཀྱིས་བསྟན་གསུང༌ ་་་་་་
ལའང་དང་པོ་ནི་གཉིས་ཏེ། རྒྱས་འབྲིང་གསུམ་དུ་བསྟན་པ་དང༌། ཟབ་འབྲིང་གསུམ་་
241

དུ་བསྟན་པའོ། །དེའི་དང་པོ་ལ་གསུམ་སྟེ། ལམ་རྒྱས་པར་བསྟན་པ་དང་། འབྲིང་་
དུ་བསྟན་པ་དང༌། མདོར་བསྡུས་ནས་བསྟན་པའོ། །
དེའི་དང་པོ་ལ་གསུམ་སྟེ། འཁོར་འདས་ཐུན་མོང་གི་ལམ་དང༌། འཁོར་ལོ་་་་་་
འཆམས་པ་འཇིག་རྟེན་པའི་ལམ་དང༌། བསྐོར་བ་འདས་པའི་ལམ་མོ། །དེ་རྣམས་་་་་
ཀྱང་བསྡུ་ན་དགུར་འདུས་ཏེ། ལམ་རྒྱས་བསྡུས་གསུམ། ཟབ་འབྲིང་གསུམ།
འབྲས་བུ་སྐུ་གསུམ་སྟེ་དགུར་འདུས། དང་པོ་ལམ་རྒྱས་པ་ལྟར་ན་ཕ་རོལ་ཏུ་ཕྱིན་པའི་་་་་
ཐེག་པ་དང་ལུང་སྒོ་བསྟུན་ནས་ལམ་ལྟར་ན་ལྔ། བྱང་ཆུ